શ્રીગુસાંઇજી ચરણોદક દામોદરદાસને ન દેતા. દંડવત કરવા ન દેતા, તે એથી જે તેઓ સ્વામીનીજીની અનન્ય સખી છે. તેથી સ્વામીનીજીને જ દંડવત કરે, તેથી દામોદરદાસે હઠ ન કર્યો, ચરણોદક ન લીધું. પછી શ્રીઆચાર્યજીએ દામોદરદાસને સમજાવ્યા. જે તું શ્રીગુસાંઇજીનું ચરણોદક લેજે. દંડવત કરજે. હું શ્રીગુસાંઇજીના હદયમાં બિરાજું છું, મારું સ્વરુપ છે મારાથી પ્રાકટ્ય છે. ત્યારે દામોદરદાસે શ્રીગુસાંઇજીને આ ભેદ કહ્યા એટલે શ્રીગુસાંઇજીએ પ્રસન્ન થઇને ચરણોદક આપ્યું. કારણ કે શ્રીઆચાર્યજીના ભાવથી લે છે, મારા ભાવથી નહીં.